Trápia vás nervozita, návaly tepla alebo potenie každý mesiac pred menštruáciou? Alebo prechádzate obdobím menopauzy a klimaktéria a máte podobné negatívne príznaky dlhodobo? Tieto typické ženské problémy sužujú podľa štatistík od 20 do 50 % žien a to v rôznej intenzite. To je aj dôvodom, prečo existujú prípravky na ich riešenie.
Nejde samozrejme o žiadne lieky na predpis alebo špeciálne tabletky, ktoré vám môžu oddialiť menštruáciu či menopauzu. Jedná sa o prípravky určené na zníženie miery výskytu a intenzity niektorých negatívnych symptómov spojených s menštruáciou a klimaktériom.
Tieto prípravky sú založené na prirodzenom pôsobení na hormonálnu rovnováhu, hlavne na hladinu estrogénu. Tento hormón a kolísanie jeho hladiny majú totiž najväčšiu zodpovednosť za viaceré negatívne prejavy a to vrátane spomínaných návalov tepla či nervozity.
Najčastejšie ženské problémy a ich príčiny
Pod pojmom ženské problémy sa myslia najmä tie problémy, ktoré sú spojené s pohlavným životom a sexualitou. Technicky pritom ani nejde o problémy, skôr o prirodzené procesy a deje. Problematický však môže byť ich priebeh a niektoré príznaky s nimi spojené.
Tu sú dve najčastejšie situácie, ktoré spadajú pod túto charakteristiku:
predmenštruačný syndróm, čo je súbor negatívnych prejavov neurologického aj metabolického charakteru vyskytujúcich sa pred menštruáciou
menopauza, čiže klimaktérium, čo je zas prirodzená časť ukončenia aktívneho pohlavného života, ktorá môže mať tiež niektoré negatívne prejavy
v oboch prípadoch sa najčastejšie vyskytujú podráždenosť, bolesti hlavy, zmeny nálady, nadmerné potenie, návaly tepla či nevoľnosti
Príčin a ovplyvňujúcich faktorov v súvislosti s týmito stavmi môže byť viacero. Okrem čiastočnej genetickej predispozície sú to aj životný štýl, životospráva, stravovanie či pohyb. Tým najdôležitejším faktorom je ale hormonálna nerovnováha, hlavne z pohľadu estrogénov. Práve týmto smerom pôsobia špeciálne prípravky na ženské problémy.
Zloženie, účinky a užívanie prípravkov na ženské problémy
Spôsobov, ako obnoviť hormonálnu rovnováhu je niekoľko, existujú napríklad aj rôzne potraviny a jedlá, ktoré môžu hladinu estrogénu upraviť. Najlepším prostriedkom sú ale špecifické rastliny a byliny obsahujúce fytoestrogény.
Práve na fytoestrogénoch stojí zloženie týchto prípravkov. Ako účinné látky sa tu nachádzajú totiž rastlinné extrakty a výťažky, ktoré sú bohaté na tieto prírodné látky s funkciou veľmi podobnou, ako je ľudský estrogén. V organizme sa totiž dokážu viazať na estrogénové receptory a zároveň podporovať hormonálnu rovnováhu.
Formou sa najčastejšie jedná o tabletky, ktoré majú tieto charakteristiky:
- pred ich kúpou nemusíte absolvovať žiadne vyšetrenie
- sú dostupné bez lekárskej indikácie, čiže receptu alebo predpisu
- ich pôsobenie je prirodzené, no účinky neprídu okamžite
- niektoré môžu byť aj špeciálne určené na klimaktérium
- užívanie je obvykle z pohľadu vedľajších účinkov bezproblémové
Pri všetkých prípravkoch tiež platí, že hoci zloženie je prirodzené a prírodné, neznamená to, že ich môžete užívať ľubovoľne. Dodržujte vždy dávkovanie stanovené v príbalovom letáku od výrobcu a neprekračujte maximálnu dennú dávku. Nečakajte ani okamžité účinky, obvykle to trvá zopár týždňov, kým látky začnú v tele pôsobiť na hormonálnu rovnováhu.
POZOR NA PREKÁŽKY UŽÍVANIA
Hoci tieto prípravky nie sú hormonálnou substitučnou liečbou a ani neobsahujú ľudské hormóny, existujú niektoré kontraindikácie a prekážky ich užívania. Môže ísť práve o niektoré vážnejšie hormonálne ochorenia či nádory spojené s hormonálnou hladinou.
Časté otázky
Kedy možno očakávať prvé účinky? Na ktoré prejavy mi môžu uvedené tabletky či prípravky najviac pomôcť? To sú len niektoré z tých najviac kladených otázok, ktoré sa ženy na internetových fórach a v diskusiách pod článkami pýtajú. Rozhodol som sa tie najčastejšie zhrnúť a odpovedať na ne:
Ktoré rastliny a látky sú najviac používané v prípravkoch?
Pokiaľ ide o rastliny, jedná sa najčastejšie o byliny známe tým, že obsahujú vysokú koncentráciu fytoestrogénov. Sem patria sója, červená ďatelina, Wild Yam či Angelika lekárska. Veľmi využívané sú aj vitamíny, najmä skupiny B, ale aj minerály, napríklad Vápnik proti rednutiu kostí.
Majú tieto prípravky účinok len na hormonálnu rovnováhu?
To záleží od zloženia a zamerania daného prípravku. Vo väčšine prípadov je síce kladený najväčší dôraz práve na pôsobenie fytoestrogénov, ale ak sú v prípravku aj nejaké vitamíny či minerály, môže pôsobiť napríklad aj na zlepšenie vitality, zníženie únavy alebo podporu kostí, srdca, ciev a metabolizmu.
Kedy prídu prvé účinky a je možné prípravky užívať aj dlhodobo?
Podľa veľkosti balenia by mala väčšina prípravkov určených na ženské problémy začať pozitívne pôsobiť v prvom mesiaci užívania. Niekedy to môže byť skôr, u partnerky niektoré tabletky zabrali už po prvom týždni. Väčšinu prípravkov je možné pravidelne užívať aj niekoľko mesiacov.
Aké vedľajšie účinky sa môžu objaviť?
Sporadicky sa môžu objaviť tráviace problémy a alergická reakcia, najmä na včelie produkty, ak sa takéto látky v prípravku nachádzajú. Inak býva užívanie spravidla bezproblémové a to aj preto, že tieto prípravky pôsobia práve proti niektorým nepríjemným príznakom a prejavom súvisiacim so ženskými problémami.
Kde sa dajú tieto prípravky zakúpiť?
Najčastejšie priamo v lekárni, pričom je jedno, či si zvolíte kamennú prevádzku, alebo internetovú lekáreň. Čoraz viac začína byť populárny aj predaj cez internet, najmä z oficiálnych webstránok a eshopov výrobcov. Určite sa však vyhýbajte kúpe prípravkov cez inzerciu, to je veľmi rizikové.
Prípravky na ženské problémy a skúsenosti s nimi
Moja partnerka síce nie je v menopauze, ale viaceré negatívne prejavy predmenštruačného syndrómu sa u nej v minulosti prejavovali. Vyskúšala preto množstvo spomínaných prípravkov. Niektoré mali lepšie výsledky, iné boli naopak veľmi málo viditeľné.
Ak si budete vy vyberať ten svoj, položte si predtým tieto otázky:
či chcete prípravok špeciálne na podporu počas klimaktéria, alebo hľadáte niečo so všeobecným pôsobením na hormonálnu rovnováhu
či má byť zloženie tvorené len rastlinami, alebo aj inými látkami
či očakávate účinky okamžite a na nejaké akútne prejavy, alebo či chcete užívať prípravok v rámci dlhodobej prevencie
aké sú deklarované možné nežiaduce a vedľajšie účinky
aké sú možné kontraindikácie a interakcie s inými prípravkami
Nezabudnite na to, že pôsobenie uvedených tabliet je založené na rastlinných látkach, niekedy aj v kombinácii s vitamínmi, minerálmi a ďalšími stopovými prvkami. To znamená, že účinky sú individuálne, niekomu môžu prípravky pomôcť viac, niekomu menej. Základom ich pôsobenia je predovšetkým dlhodobé a najlepšie každodenné užívanie.
Tu sú prípravky na ženské problémy, ktoré patria medzi tie najznámejšie: